钦定古今图书集成/明伦汇编/氏族典/第146卷 > 孙腾
## 钦定古今图书集成/明伦汇编/氏族典/第146卷 > 孙腾

按《北齐书孙腾传》，“腾字龙雀，咸阳石安人。少而质直，
明解吏事。魏正光中，北方扰乱，腾间关危险，得达秀
容。属参朱荣建义，腾随荣入洛，例除冗从仆射。寻为
高祖都督府长史。从高祖东征，次齐城，有抚宜镇军
人谋逆，腾知之，密启高祖，高祖擒破之。高祖之为晋
州，腾为长史，加后将军，封石安县伯。及起义信都，除”
侍中，寻加使持节、六州流民大都督、北道大行台。高
祖平邺，授相州刺史，改封咸阳郡公，入为侍中。时魏
京兆王愉女平原公主寡居，腾尚之，公主不许。侍中
封隆之无妇，公主欲之，腾妒隆之，遂相间构。高祖启
免腾官，请除外任。俄而复之，与斛斯椿同掌机密。椿
既生异端，腾虑祸及己，遂潜将十馀骑驰赴晋阳。高
祖入讨斛斯椿，留腾行并州事。又使腾为冀相，殷定
沧瀛幽安八州行台仆射，行冀州事，复行相州事。天
平初，入为尚书左仆射，兼司空、尚书令。时西魏遣将
寇南兖，诏腾为南道行台，率诸将讨之。腾性尪怯，无
威略，失利而还。又除司徒。初，北境乱离，亡一女，及贵，
远加推访，终不得疑其为人婢贱。及为司徒，奴婢诉
良者，不研虚实，率皆免之。时高祖入朝，左右有言之
者，高祖大怒，解其司徒。武定中，使于青州括浮逃户
口，迁太保。腾早依附高祖，勤力恭谨，深见待信。及高
祖置之魏朝，遂志气骄盈，与夺由己，亲狎小人，专为
聚敛。武定六年四月，薨，时年六十八。赠使持节、都督
冀定等五州诸军事、冀州刺史、太师、开府、录尚书事，
谥曰“文皇。”建中，配飨高祖庙庭。子凤珍嗣。凤珍庸暗，
武平中，卒于开府仪同三司。